شەفەق
نیوز/ پارت ئازادی کوردستان ئۆپۆزسیۆن ئیرانی، ئمڕوو چوارشەممە، راگەیان ک ئەو گورز
ئیرانیە لەبان بارەگایلیان لە قەزای کۆیە لە پارێزگای هەولێر، بویە هووکار کوشیان پەنج
کەسیان لەلای کەمەو، و دەیان زەخمداری.
ئەردەڵان
خسرەوی قسەکەر حزبەگە لە وتاریگ ئەرا ئاژانس شەفەق نیوز وت: تا ئیسە پەنج کوشیاگ و
٥٠ زەخمدار دیریمن.
لەلای
خوەییش، شێروان جەلال وەڕیەوبەر تەندروسی قەزای کۆیە وت: تا ئیسە خەسەخانەی گشتی قەزاگە
دوو کوشیاگ و ١٢ زەخمدار لەو گورزە وەرگردیە.
سامان
بەرزنجی وەزیر تەندروسی هەرێم کوردستان، شمارەی گەورەیگ لە ماشینەیل فریاکەفتن ئەرا
قەزای کۆیە کل کرد، و ئۆمێد خۆشناو پاریزگار هەولێر فەرمان وە ئامادەباشی گشت ریخریاگەیل
تەندروسی ئەرا فریاکەفتن زەخمدارەیل دا.
وەزیر
تەندروسی لە وتاریگ تایبەت وە ئاژانس شەفەق نیوز وت: شمارەی قوربانیەیل گورز ئیران
لەبان کۆیە رەسیە سێیان، و ١٦ زەخمدار،  و دیاری
کرد ک دووان لە قوربانیەیل لەناو خەسەخانەی قەزاگە گیانیان لەدەسدانە،  و چوارەمەگە لە شار هەولێر.
